CELEX: 62017CN0437
Language: hr
Date: 2017-07-19 00:00:00
Title: Predmet C-437/17: Zahtjev za prethodnu odluku koji je 19. srpnja 2017. Uputio Oberster Gerichtshof (Austrija) – Gemeinsamer Betriebsrat EurothermenResort Bad Schallerbach GmbH protiv EurothermenResort Bad Schallerbach GmbH

13.11.2017   
            
            
               HR
            
            
               Službeni list Europske unije
            
            
               C 382/28
            
         Zahtjev za prethodnu odluku koji je 19. srpnja 2017. Uputio Oberster Gerichtshof (Austrija) – Gemeinsamer Betriebsrat EurothermenResort Bad Schallerbach GmbH protiv EurothermenResort Bad Schallerbach GmbH
   (Predmet C-437/17)
   (2017/C 382/34)
   Jezik postupka: njemački
   
      Sud koji je uputio zahtjev
   
   Oberster Gerichtshof
   
      Stranke glavnog postupka
   
   
      Tužitelj: Gemeinsamer Betriebsrat EurothermenResort Bad Schallerbach GmbH
   
      Tuženik: EurothermenResort Bad Schallerbach GmbH
   
      Prethodno pitanje
   
   Treba li članak 45. UFEU-a i članak 7. stavak 1. Uredbe (EU) br. 492/2011 (1) Europskog parlamenta i Vijeća od 5. travnja 2011. o slobodi kretanja radnika u Uniji tumačiti na način da im je protivan nacionalni propis, kao što je onaj iz glavnog postupka (članak 3. stavak 2. točka 1. u vezi s člankom 3. stavkom 3. i člankom 2. stavkom 1. Urlaubsgesetza (Zakon o godišnjem odmoru, u daljnjem tekstu: UrlG), prema kojem radnik koji je ostvario ukupno 25 godina radnog staža, ali ne kod istog austrijskog poslodavca, ima pravo na godišnji odmor u trajanju od samo pet tjedana, dok radnik koji je 25 godina radnog staža ostvario kod istog austrijskog poslodavca, ima pravo na šest tjedana godišnjeg odmora?
   
      (1)  Uredba (EU) br. 492/2011 Europskog parlamenta i Vijeća od 5. travnja 2011. o slobodi kretanja radnika u Uniji (SL L 141, str. 1.) (SL, posebno izdanje na hrvatskom jeziku, poglavlje 5., svezak 2., str. 264.).